Indonesia AirAsiaren 8501 hegaldia

Indonesia AirAsiaren 8501 hegaldia (QZ8501/AWQ8501) Indonesia AirAsiaren 2014ko abenduaren 28ko hegaldia izan zen, Surabaya (Indonesia) eta Singapur artekoa.

 Desagerpena 
05:20ean aireratu zen eta Borneo irlaren ingurutik igaro zenean berarekin harremana galdu zuten, 07:25 aldera (Euskal Herrian 00:25 zirenean). Pilotuak ibilbidea aldatzeko eskatu zion kontrol dorreari, baldintza meteorologiko txarrengatik, aireratu eta ordubetera. Eguraldia txarra zen desagertu izanaren arrazoietako bat«Bertan behera utzi dituzte Indonesian desagertutako hegazkina bilatzeko lanak, behin-behinean», Berria, 2014-12-28.

 Bidaiariak 
162 bidaiari zeuden: 155 bidaiari eta hegazkin konpainiako zazpi kide. 156 lagun Indonesiakoak ziren, hiru Hego Koreakoak, Malaysiako bat, Singapurreko bat eta frantses bat.

 Erreskatea 
Abenduaren 28an, bilaketa lanetan egon ziren Indonesiako hegazkin bat, sei itsasontzi eta hiru helikoptero. Argi gutxi zegoelako bertan behera utzi zituzten lanak behin-behinean.

 Gertaeraren bilakaera 
Abenduaren 29an, Indonesian desagertutako hegazkina itsasora erori zela uste zuten bilatzaileek«Indonesian desagertu den hegazkina itsasora erori dela uste dute bilatzaileek», Berria, 2014-12-29. Hala ere, lehenago, desagertutako hegazkinarena izan zitekeen objektu bat ikusi zuten. Ustezko hondakina AirAsia enpresako hegazkina azkenengoz ikusitako lekutik 700 bat miliara azaldu zen«Desagertutako hegazkinarena izan daitekeen objektu bat atzeman dute», EiTB, 2014-12-29. Indonesia, Malaysia, Singapur, Australia eta Hego Korea bilaketan parte hartu zuten Belitung uhartearen inguruetan. AEB, Frantzia, Erresuma Batua, Txina, India eta Japoniak laguntza eskaini zuten«Hegazkina Javako itsas hondoan dagoela uste du Indonesiak», EiTB, 2014-12-29.

Abenduaren 30ean, desagertutako AirAsiako hegazkinaren bila jarraitzen zuten«Indonesian desagertutako AirAsiako hegazkinaren bila jarraitzen dute», Berria, 2014-12-30. Hegazkinaren arrastoak aurkitu zituen arrantzale batek, eta horietan Air Asia konpainiaren ikurra identifikatu zutela adierazi zuen Indonesiako Gobernuak. 40 bat bidaiariren gorpuak erreskatatu zituzten«Eroritako hegazkinean zihoazen 40 bat bidaiariren gorpuak erreskatatu dituzte», Berria, 2014-12-30. Indonesiako hegazkina erori zen lekua topatu zuten.

Abenduaren 31ean, biktima gehiago bilatzeko operazio "zabalagoa" egingo zuten«Indonesiako hegazkina amildu zen lekua topatu dute», EiTB, 2014-12-30. Java itsasoan, Indonesian, aurkitu zituzten hegaldiaren hondakinak, harremanak eten ziren zonaldetik hurbilAdrian Garcia, «AirAsiako hegazkinaren aztarnak eta hainbat gorpu aurkitu dituzte», Berria, 2014-12-31.

Urtarrilaren 3an, AirAsiako hegazkinaren lau zati handi aurkitu zituzten Javako itsasoan. Ordura arte, 30 lagunen hilotzak berreskuratu zituzten«AirAsiako hegazkinaren lau zati handi aurkitu dituzte Javako itsasoan», EiTB, 2015-01-03.

Urtarrilaren 4an, hegazkineko 34 gorpu ziren erreskatatu zituztenak. Poliziak bederatzi gorpu identifikatu zituen. 80 urpekari baino gehiago ari ziren beste bidaiarien gorpuak bilatzen«AirAsiako hegazkinaren 34 gorpu erreskatatu dituzte dagoeneko», EiTB, 2015-01-04.

Urtarrilaren 7an, AirAsiako hegazkinaren atzealdea aurkitu zuten Javako itsasoan eta hegazkinaren kutxa beltzak laster aurkitzea espero zuten erreskate taldeek«AirAsiako hegazkinaren atzealdea topatu dute, Javako itsasoan», EiTB, 2015-01-07.

Urtarrilaren 11ean, AirAsia hegazkinaren kutxa beltz bat aurkitu zuten Javako itsasoan. Urtarrilaren 12an saiatuko ziren itsasotik ateratzen. 48 hilotz baino ez zituzten berreskuratu.

Urtarrilaren 12an, AirAsiako hegazkinak eztanda egin zuela itsasora erori baino lehen jakin zen. "Presio aldaketa bat" izan zen leherketaren arrazoia. Egun berean, Air Asiako kutxa beltzetako bat ere aurkitu zuten.

 Erreferentziak 

 Kanpo estekak 

Kategoria:2014ko gertakariak
Kategoria:Hegazkin istripuak
Kategoria:Indonesiako hondamenak